COLOCVIU STRATEGIC N. 9, 2011 


COLOCVIU STRATEGIC 


UNIVERSITATEA NAȚIONALĂ DE APĂRARE „CAROL l” 
CENTRUL DE STUDII STRATEGICE DE APĂRARE ŞI SECURITATE 


Nr. 9 
2011 


IMPLICAŢIILE PROGRAMELOR DE COOPERARE 
TRANSNAȚIONALĂ ASUPRA SECURITĂȚII 
DIN SUD-ESTUL EUROPEI 


Ioan PETRAŞUC 


CONCLUZII: 


e Interdependența în continuă creştere pe 
plan mondial conduce la conştientiza- 
rea faptului că problemele internaţio- 
nale nu pot fi soluționate la nivel 
național. 

e Rămân multe semne de întrebare referi- 
toare la modul în care problemele din 
Sud-Estul Europei vor fi soluționate în 
următorii ani, dar baza unei schimbări 


reale în ceea ce priveşte securitatea 
europeană începe să se contureze. 

e Eforturile de reconciliere şi dezvoltarea 
cooperării în diverse domenii între sta- 
tele din regiune contribuie la îndeplini- 
rea cerinţelor pentru integrarea întregii 
regiuni în Uniunea Europeană şi la 
menţinerea unui mediu de securitate 
stabil la nivel regional şi internaţional. 


Prăbuşirea comunismului şi dizolvarea URSS au 
deschis o nouă eră a istoriei pentru ţările din Europa de 
Sud-Est. Acest spaţiu, perceput ca o zonă distinctă datorită 
intereselor geopolitice manifestate de către statele riverane 
şi interesele geostrategice ale unor actori internaționali, a 
devenit una din cele mai dinamice zone din perioada post- 
Război Rece şi post-Uniunea Sovietică. Astfel, eveni- 
mentele din anii '90 au servit drept cauză pentru apariția şi 
dezvoltarea a noi state, regimurile comuniste fiind înlo- 
cuite de guverne democratice. 

Lipsa de experienţă şi dorinţa de a înregistra evoluții 
favorabile în direcția democratizării statelor a determinat 
noile guverne din Sud-Estul Europei să interacționeze în 
mod direct cu Uniunea Europeană şi să dezvolte raporturi 
de cooperare cu aceasta. 

Cu scopul de a crea un spațiu de securitate şi bună 
vecinătate, fiind conştientă şi interesată în acelaşi timp de 
creşterea rolului său pe plan extern, Uniunea Europeană a 
dezvoltat un proces din ce în ce mai coerent de cooperare 
regională şi de deschidere în proximitatea sa geografică. În 


acest sens, Consiliul European de la Copenhaga 
(decembrie 2002) a precizat că Uniunea Europeană „este 
interesată să întărească relațiile de cooperare regională 
şi transfrontalieră cu ţările vecine, în scopul dezvoltării 
depline a potențialului regiunilor [...] şi pentru a evita 
riscul unor noi linii de divizare în Europa” 

Aşadar, Uniunea Europeană şi-a propus, prin politica 
sa, să susțină efortul partenerilor vecini pentru „reducerea 
sărăciei şi crearea unui spațiu de prosperitate şi valori 
comune, bazat pe integrare economică ridicată, relații 
politice şi culturale mai intense, o cooperare transfron- 
talieră întărită şi prevenirea în comun a conflictelor”. De 
asemenea, pentru a reduce disparitățile economice, sociale 
şi teritoriale care au apărut după valurile de extindere în 
anumite regiuni şi în țări mai puţin dezvoltate, UE s-a 
angajat să susțină coeziunea economică şi socială a 
Uniunii Europene Extinse, prin promovarea dezvoltării 
durabile şi echilibrate a comunității. 

Implementarea politicii de coeziune este realizată prin 
intermediul a trei obiective: convergență; competitivitate 

regională şi ocuparea forţei de muncă, precum şi coope- 
rarea teritorială europeană. 

Prin cooperarea teritorială europeană, UE vizează dez- 
voltarea cooperării transfrontaliere, utilizând inițiative 
comune locale şi regionale, cooperării transnaționale, prin 
acțiuni care facilitează dezvoltarea teritorială integrată, 
conform priorităților Comunităţii Europene şi cooperării 
interregionale şi a schimbului de experiență. 

Pentru a realiza obiectivele propuse, Uniunea 
Europeană a iniţiat o serie de programe care vizează coo- 
perarea între statele membre şi între acestea şi țările 
vecine, dar şi întărirea relațiilor politice, economice şi 
sociale, pe baza unui set comun de valori. Una din 
iniţiative face referire la programele de cooperare terito- 
rială europeană, care reprezintă un forum pentru iden- 
tificarea de soluții comune şi dezvoltarea de strategii 
pentru problemele ce transcend granițele naționale. 

În funcţie de extinderea geografică în interiorul căreia 
se reflectă intensificarea cooperării, inițiativele au fost 
dimensionate astfel: 

1) Cooperare transfrontalieră, între regiuni de 
graniță învecinate, care are ca scop crearea de centre 
transfrontaliere economice şi sociale cu programe 
strategice de integrare. 

În acest sens, un exemplu concludent este Programul 
de cooperare transfrontalieră ENPI, Ungaria — Slovacia — 
România - Ucraina 2007 - 2013, care va fi implementat în 
perioada 2007-2013. Programul Operațional Comun 
(POC) este fundamentat pe eforturile comune de plani- 
ficare ale celor patru ţări participante şi are ca scop 
asigurarea unui cadru pentru activităţile ce vor conduce la 
intensificarea şi aprofundarea cooperării sociale şi econo- 
mice, între regiunile Ucrainei şi cele ale Statelor Membre, 
care împart granițe comune. Baza legală a POC este 
reprezentată de Regulamentul (CE) Nr. 1638/2006 al 
Parlamentului European şi al Consiliului, din 24 octombrie 
2006, care include criteriile de determinare a unităților 
teritoriale din statele membre şi țările partenere, ce vor 
face parte din programele de cooperare teritorială. Arti- 
colul stipulează şi faptul că participarea regiunilor adia- 
cente la aria programului este condiționată de continuarea 
unei cooperări existente sau în alte cazuri justificate, cum 
este şi cazul diferitelor regiuni din prezentul POC. 

Alte prevederi importante, cum ar fi Documentul 
Strategic pentru cooperare transfrontalieră în perioada 
2007-2013, Instrumentul European de Vecinătate şi 
Parteneriat, acordurile de finanțare încheiate cu țările 
partenere cu respectarea prevederilor aplicabile din 
Regulamentul Consiliului nr. 1605/2002, din 25 iunie 
2002, privind Regulamentul Financiar, Regulamentul 
Comisiei (CE) nr. 951/2007, privind stabilirea regulilor de 
implementare ENPI CBC în cazul Programelor CBC, 
finanțate în baza cadrului legal al ENPI, precum şi 
Ghidul Practic al procedurilor de contractare în contextul 


acțiunilor externe ale CE (prevederile „PRAG”) au fost 
luate în considerare în cadrul procesului de planificare şi 
încorporate în prezentul POC. 

Documentul Strategic ENPI CBC 2007-2013 stabi- 
leşte politicile generale ale UE şi obiectivele activităților 
de cooperare transfrontalieră, astfel: 

- promovarea dezvoltării economice şi sociale dura- 
bile în zonele de graniță; 

- abordarea de o manieră unitară a provocărilor 
comune în domenii precum protecția mediului, sănătate 
publică şi lupta împotriva crimei organizate; 

- eficientizarea securizării granițelor; 

- promovarea locală a acţiunilor de tip “people-to- 
people”. 

Obiectivele prezentului POC, după cum au fost 
propuse de parteneri, au fost formulate în deplină concor- 
danță cu obiectivele menționate mai sus şi au avut în 
vedere necesităţile şi oportunitățile specifice ariei progra- 
mului. 

Elaborarea POC a fost condusă şi controlată de 
Grupul Comun de Coordonare, alcătuit din reprezentanţii 
organismelor guvernamentale centrale şi ai unităților 
administrativ-teritoriale Nomenclatorul Unităţilor Terito- 
rial-Statistice NUTS III, din fiecare țară participantă. 

Coordonarea procesului de programare a fost 
asigurată de către Autoritatea Comună de Management şi 
Secretariatul Tehnic Comun. 

Un alt exemplu este Programul operaţional de 
cooperare în bazinul Mării Negre ENPI CBC 2007-2013. 
Aria geografică căreia se adresează programul include: 
România: Regiunea Sud-Est; Bulgaria: Severoiztochen, 
Yugoiztochen; Grecia: Zona Macedoniei Centrale şi de 
Est; Rusia: Rostov, Krasnodar, Rep. Adygea; Turcia: 
Istanbul, Tekirdağ, Kocaeli, Zonguldak, Kastamonu, 
Samsun şi Trabzon; Ucraina: Regiunile Odessa, Mykolaiv, 
Kherson, Zaporoshye şi Donetsk, Republica Crimeea şi 
Sevastopol; Armenia, Azerbaidjan, Georgia, Moldova - 
toate regiunile. 

Obiectivul global al programului este de a sprijini o 
dezvoltare economică şi socială mai puternică în regiunile 
din bazinul Mării Negre, bazată pe parteneriate regionale 
solide şi strânsă cooperare. Acest obiectiv se bazează pe 
promovarea dezvoltării locale, a valorilor comune, egalită- 
ților de şansă, îndeosebi reducerea discriminărilor între 
sexe şi valorizarea contribuției femeilor la dezvoltarea 
economică şi socială, îmbunătăţirea sustenabilității activi- 
tătilor în domeniul mediului înconjurător, în special 
acelora cu impact regional, precum şi promovarea inte- 
grării culturale şi a schimburilor reciproce între comu- 
nitățile din bazinul Mării Negre. 

2) Cooperare interregională între autorități națio- 
nale, regionale şi locale, având ca scop crearea de grupuri 
de regiuni europene (de exemplu, regiuni din două sau 
mai multe ţări europene) pentru a promova o mai bună 

soluţionarea conflictelor din cadrul Departamentului de Relaţii Internaţionale şi Integrare 

Programul operaţional de cooperare interregionala 
INTERREG IV C se încadrează în acest tip de cooperare şi 
are ca scop creşterea eficacității politicilor de dezvoltare 
regională şi contribuţia acestora la modernizarea econo- 
mică şi întărirea competitivităţii în Europa, în domeniile 
inovării, economiei cunoaşterii, mediului şi prevenirii 
riscului prin mijloace de cooperare interregională. 

Ca arie eligibilă, se adresează întreg teritoriului UE 
(27 state membre), Norvegiei şi Elveţiei, iar ca axe 
prioritare de dezvoltare, are în vedere: 

1: Inovare si Economia cunoaşterii: 

- inovare, cercetare şi dezvoltare tehnologică; 

- antreprenoriatul şi IMM-urile; 

- societatea informaţională; 

- ocuparea forței de muncă, capitalul uman şi 
educaţia. 

2: Mediu şi prevenirea riscului: 

- prevenirea riscurilor naturale şi tehnologice; 

- managementul apelor; 

- managementul deşeurilor; 

- conservarea biodiversității şi a patrimoniului 
natural; 

- energia şi transportul public durabil; 

- patrimoniul cultural şi peisajul. 

În cadrul Programului de cooperare interregională 
INTERREG IV C, pot fi dezvoltate două tipuri de 
proiecte. Pe de o parte, „Iniţiative regionale” - iniţiate de 
actori regionali, ce au ca scop schimbul de experienţă într- 
un anumit domeniu pentru a identifica bune practici şi a 
dezvolta noi instrumente şi abordări în implementarea lor. 
În cadrul acestui tip, pot fi dezvoltate „mini-programe”. 

Iar, pe de altă parte, „Proiectele de capitalizare, 
inclusiv Fast Track”, ce asigură transferul bunelor practici 
identificate către programele aferente obiectivelor 
„Convergenţă”, „Competitivitate Regională şi Ocuparea 
Forţei de Muncă”, precum şi „Cooperare Teritorială 
Europeană”. În cadrul acestor proiecte, Comisia 
Europeană poate participa cu expertiză, aceste proiecte de 
capitalizare devenind „fast track”. 

3) Cooperarea transnaţională urmăreşte să obțină 
mai multă eficiență în dezvoltarea regională, prin schimb 
de informaţii şi de experiență, precum şi prin lucrul în 
reţea pe întreg spațiul Uniunii Europene, sau între Uniunea 
Europeană şi alte state sau macro arii. 

Cooperarea transnațională este un tip mai recent de 
cooperare, acoperind suprafeţe teritoriale transfrontaliere 
mari (Arcul Atlantic, Regiunea Mării Baltice, Regiunile 
Vest-Mediteraneene, Regiunea Mării Negre etc.). Coope- 
rarea se concentrează mai mult pe probleme strategice de 
tipul rețelelor zonelor metropolitane, promovarea econo- 
miei maritime a regiunilor costiere, îmbunătățirea generală 
largă legate de punerea în valoare a patrimoniului natural 
şi cultural etc. 

Pentru a ilustra cât mai bine acest tip de cooperare, 
vom detalia componentele Programului de Cooperare 
Transnaţională Sud Estul Europei - un program pentru 
o zona europeană în tranziţie către integrare. 


Programul Sud Estul Europei vizează dezvoltarea 
parteneriatelor transnaționale de importanță strategică, 
având scopul de a sprijini integrarea teritorială, econo- 
mică şi socială şi de a contribui la creşterea gradului de 
coeziune, stabilitate şi competitivitate al regiunilor. În 
acest scop, programul urmăreşte realizarea de proiecte de 
calitate, orientate către obținerea de rezultate, având 


caracter strategic şi fund relevante pentru aria 
programului. 
Programul Sud Estul Europei contribuie la 


promovarea coeziunii dintre statele membre, candidate, 
potenţial candidate şi vecine. Cooperarea regională este 
esențială în Sud Estul Europei, indiferent de gradul de 
integrare al fiecărei țări. Stabilitatea, prosperitatea şi 
securitatea regiunii reprezintă un interes deosebit pentru 
UE. Acesta presupune: 

A. Abordare transnaţională a dezvoltării şi integrării 
teritoriale 

Programele de cooperare transnațională încurajează 
dezvoltarea sustenabilă, echilibrată a teritoriului European, 
concomitent cu instituirea şi dezvoltarea cooperării 
transnaţionale, ca parte integrantă a Obiectivului de 
Cooperare Teritorială Europeană al Politicii de 
Dezvoltare Regională UE. 

În contextul Politicii de coeziune, „Cooperarea 
Teritorială Europeană” a devenit obiectiv de sine stătător, 
de egală importanță cu obiectivele „Convergenţă” şi 
„Competitivitatea Regională şi Ocuparea Forței de 
Muncă”. 

Scopul general al cooperării transnaționale este de a 
încuraja dezvoltarea teritorială echilibrată şi integrarea 
teritorială la nivelul ariei de cooperare. Acest obiectiv 
poate fi îndeplinit prin intensificarea cooperării dintre 
statele membre în domenii de importanță strategică. 

Cooperarea transnațională se concentrează pe urmă- 
toarele priorități: inovare; protecția mediului; accesi- 
bilitate; dezvoltare urbană echilibrată. 

În perioada 2007-2013, sunt active 13 programe de 
cooperare transnațională. Programul Sud Estul Europei 
este diferit de celelalte prin numărul mare de țări implicate 
şi prin diversitatea acestora. 

B. Obiectivele programului 

Obiectiv general constă în intensificarea procesului de 
integrare teritorială, economică şi socială în Sud-Estul 
Europei şi de contribuţia la creşterea gradului de coeziune, 
stabilitate şi competitivitate a ariei eligibile prin dezvol- 
tarea de parteneriate transnaționale şi acțiuni comune în 
domenii de importanţă strategică. 

În plus, Programul de Cooperare Transnaţională SEE 
va susține participarea statelor nemembre din aria 
geografică eligibilă prin finanţare din Instrumentul de Pre- 
aderare şi Politica Europeană de Vecinătate. 

Obiective specifice: 

- Sprijinirea inovării, antreprenoriatului, economiei 
cunoaşterii şi societății informaționale prin acțiuni con- 
crete de cooperare şi rezultate vizibile; 

- contribuția la creşterea atractivității regiunilor şi 
oraşelor luând în calcul dezvoltarea durabilă, accesibili- 
tatea şi calitatea mediului înconjurător prin abordarea 

integrată şi acţiuni concrete de cooperare şi rezultate 
cuantificabile; 

- contribuția la extinderea integrării prin susținerea 
cooperării teritoriale echilibrate la toate nivelurile. 

Obiectivele generale şi specifice ale programului sunt 
urmărite în cadrul axelor prioritate care contribuie la 
îndeplinirea acestora, astfel: 

Prioritatea 1: Sprijinirea inovării şi antreprenoria- 
tului: 

- dezvoltarea reţelelor tehnologice şi de inovare în 
domenii specifice; 

- dezvoltarea unui mediu propice antreprenoriatului 
inovativ; 

- îmbunătăţirea condiţiilor cadru şi deschiderea 
drumului către inovare. 

Prioritatea 2: Protecţia şi îmbunătățirea mediului 
înconjurător: 

- îmbunătăţirea managementului integrat al apelor şi 
prevenirea riscurilor de inundații; 

- îmbunătățirea prevenirii riscurilor naturale; 

- promovarea cooperării în domeniul managementului 
resurselor naturale şi al ariilor protejate; 

- promovarea energiei regenerabile şi eficientizarea 
resurselor. 

- îmbunătățirea coordonării în promovarea, planifi- 
carea şi intervenția în domeniul rețelelor primare de 
transport; 

- dezvoltarea strategiilor de diminuare a „diviziunii 
digitale”; 

- îmbunătăţirea condițiilor cadru pentru platformele 
multimodale. 

Prioritatea 4: Dezvoltarea sinergiilor transnaţionale 
ale zonelor cu potenţial: 

- abordarea problemelor ce afectează 
metropolitane şi sistemele regionale de aşezări; 

- promovarea unui tipar echilibrat al zonelor cu 
potenţial în ceea ce priveşte accesibilitatea şi atractivitatea 
acestora; 

- promovarea utilizării patrimoniului cultural pentru 
dezvoltare. 

Prioritatea 5: Asistenţă tehnică pentru implementarea 
programului şi creşterea capacităţii 

C. Aria eligibilă a programului 

Aria eligibilă a Programului de Cooperare Transnaţio- 
nală Sud Estul Europei cuprinde 16 state, din care 14 state 
participă cu întregul teritoriu, respectiv Albania, Austria, 
Bosnia şi Herţegovina, Bulgaria, România, Croaţia, Fosta 
Republică Iugoslavă a Macedoniei, Grecia, Ungaria, 
Serbia, Muntenegru, Slovacia, Slovenia şi Moldova. 

În celelalte două state, a fost susținută eligibilitatea 
doar pentru anumite regiuni: în Italia - Lombardia, 
Bolzano, Trento, Veneto, Friuli-Venezia-Giulia, Emilia 
Romagna, Umbria, Marche, Abruzzo, Molise, Puglia 
Basilicata, iar în Ucraina - zonele Cjermovestka, Ivano- 
Frankiviska, Zakarpatska şi Odessa. 

Aria eligibilă a programului Sud Estul Europei este 
cea mai diversă, eterogenă şi complexă dintre toate 
programele de cooperare transnaţională europene. Dezvol- 


zonele 


tarea emergentă a noilor state şi, odată cu ea, stabilirea 
noilor frontiere şi-a pus amprenta asupra tiparului relaţiilor 
politice, economice, sociale şi culturale. 

O caracteristică semnificativă a ariei sunt disparitățile 
regionale şi decalajele urban/ rural în ceea ce priveşte 
puterea economică şi capacitatea de inovare. 

Referitor la accesibilitatea la Coridoarele pan-euro- 
pene de transport şi Reţele Trans Europene (TEN), Sud 
Estul Europei funcționează ca un liant între Nordul, Sudul, 
Estul şi Vestul Europei. 

D. Bugetul programului 

Principala sursă de finanțare a programului este 
Fondul European de Dezvoltare Regională (FEDR). 
Bugetul FEDR al programului pentru perioada 2007-2013 
este de 206,7 milioane Euro. Această sumă este supli- 
mentată de cofinanțarea națională a partenerilor şi statelor 
partenere, în valoare de aproximativ 245,1 milioane euro”. 

Participarea partenerilor din state nemembre UE este 
finanțată din alte fonduri UE (ex. Instrumentul de Pre- 
Aderare (IPA) şi Instrumentul pentru Vecinătate şi 
Parteneriat). 

În perioada 2007-2010, fondurile IPA” au fost alocate 
fiecărui stat aflat în stadiul de pre-aderare în parte şi 
gestionate de către delegațiile UE aferente. Începând cu 
2011, abordarea devine una integrată, alocările fiind făcute 
de Comisia Europeană pentru toate statele IPA 
participante în program, fără defalcări naționale. 

E. Structura de management a programului 

Comitetul de Monitorizare este principalul organism 
de decizie al programului. Este format din reprezentanți ai 
statelor partenere în Programul SEE. Reprezentanţii 
Comisiei Europene participă în calitate de observatori. 

Principalele responsabilități ale (Comitetului de 
Monitorizare sunt acelea de a asigura calitatea, eficiența şi 
responsabilitatea operațiunilor finanţate din program şi de 
a selecta proiecte ce vor primi finanțare. 

Autoritatea de Management desemnată este: 

- Agenția Naţională de Dezvoltare; 
- Autoritatea de management pentru programele de 
cooperare internațională (Ungaria). 

Autoritatea de Management (AM) este responsabilă 
cu managementul şi implementarea programului în 
conformitate cu prevederile regulamentelor europene. 
Autoritatea de Management este sprijinită în mod direct de 
către Secretariatul Tehnic Comun al programului în 
desfăşurarea activităților sale de management pentru 
întregul program. 

Autoritatea de Certificare desemnată este Ministerul 
Economiei Naţionale - Departamentul NAO (Ungaria). 
Principalele atribuții ale Autorității de Certificare sunt 
axate pe întocmirea şi transmiterea către Comisia 
Europeană a declarațiilor certificate de cheltuieli, a 
cererilor de plată şi de a primi fondurile solicitate în cadrul 
programului de la Comisia Europeană. 

Autoritatea de Audit desemnată este de Direcția 
Generală pentru Auditul Fondurilor Europene (Ungaria). 
Rolul principal al Autorității de Audit (AA) este asigu- 
rarea efectuării de audit în vederea verificării funcționării 

eficiente a sistemului de management şi control al 
programului. 

Secretariatul Tehnic Comun (STC) sprijină 
Autoritatea de Management în coordonarea şi implemen- 
tarea programului. Echipa din cadrul STC îndeplineşte 
atribuţii precum: 

- desfăşurarea de activități specifice în cadrul progra- 
mului,; 

- asigură 
Monitorizare; 

- administrează serviciile externalizate şi alte activități 
finanțate din bugetul de Asistenţă Tehnică; 

- generează şi evaluează proiectele; 

- ajută la implementarea proiectelor. 

Punctele de Contact SEE reprezintă programul în 
statele partenere şi îndeplinesc rolul de puncte naționale de 
coordonare pentru implementarea programului. 

Principalele atribuţii a PC SEE sunt: 

- să sprijine generarea de proiecte, procesul de 
elaborare si implementare a acestora; 

- să contribuie la acţiunile de informare şi comunicare 
din statul respectiv; 

- să sprijine Comitetele Naţionale în îndeplinirea 
sarcinilor lor transnaționale; 

- să îndeplinească rolul de punct de contact pentru 
aplicanții şi partenerii în proiecte din statul respectiv. 

Comitetele Naţionale. Fiecare stat partener va înființa 
un Comitet Naţional — sau va implementa procedurile 
naţionale corespunzătoare, în concordanţă cu structurile 
sale organizatorice — în vederea implicării autorităților 
regionale şi locale, cât şi a autorităților sectoriale şi a 
instituțiilor, organizațiilor non-guvernamentale şi a altor 
parteneri socio-economici şi/sau instituționali, considerați 
relevanți la nivelul statului partener. 


secretariatul pentru Comitetul de 


Factori de risc la adresa securităţii din zona de Sud 
Est a Europei 

Starea de urgenţă existentă în statele din Sud Estul 
Europei a generat apariția unei game dezvoltate de 
amenințări asimetrice, precum: 

- tranzitul drogurilor dinspre Afganistan 
Europa; 

- proliferarea armamentului (clasic, armele de 
distrugere în masă), încurajat şi de existenţa unor arsenale 
ex-sovietice pe teritorii străine (în special Transnistria); 

- legăturile dintre crima organizată din zona 
Afganistanului şi Mării Caspice cu reţelele existente în 
Europa, America de Nord şi de Sud. 

Datorită acestora, Uniunea Europeană a considerat 
imperios necesar să se concentreze asupra acestei zone, 
deosebit de sensibile. Astfel, au fost oferite ţărilor din 
regiune fonduri suplimentare, s-au instituit noi reguli de 
folosire a fondurilor de ajutor existente, s-au creat 
oportunități pentru integrarea treptată în unele pieţe 
europene, a fost oferită posibilitatea amplificării dialogului 
politic şi dezvoltarea cooperării în domeniul securităţii, 
însă, toate acestea nu s-au materializat în acțiuni concrete. 

Deşi programele UE au ca scop dezvoltarea 
parteneriatelor transnaţionale în domenii de importanță 


spre 


strategică pentru îmbunătăţirea procesului de integrare 
teritorială, economică şi socială şi pentru a contribui la 
coeziune, stabilitate şi competitivitate, zona din Sud Estul 
Europei se confruntă cu o serie de probleme care 
împiedică realizarea acestor obiective. 

Un element deosebit de important, care a pus 
amprenta într-un mod semnificativ asupra securității în 
Sud-Estul Europei a fost reprezentat de declararea 
independenţei provinciei Kosovo şi recunoaşterea acesteia 
de o mare parte a statelor membre a UE. Acest fenomen a 
determinat o serie de reacții vehemente din partea unor 
regiuni autonome care aspiră la statutul de independență. 

Una din provinciile care a anunțat că independența 
Kosovo îi va servi drept precedent este Transnistria. 
Regiunea, constituită preponderent din cetățeni ruşi, 
situată pe râul Nistru, s-a separat de Republica Moldova în 
septembrie 1990. Liderii transnistreni au organizat mai 
multe referendumuri în vederea declarării independenţei, 
dar niciunul n-a fost recunoscut de comunitatea 
internațională. Imediat după prezentarea de către Curtea 
Internațională de Justiție (CIJ) a Avizului consultativ 
privind  „Conformitatea cu dreptul internaţional a 
declaraţiei unilaterale de independenţă a Kosovo” (iulie 
2010), s-a declanşat o veritabilă ofensivă propagandistică 
de către regimul de la Tiraspol, care a încercat să 
acrediteze ideea că avizul CIJ ar deschide calea pentru o 
recunoaştere internațională a secesiunii teritoriilor 
moldoveneşti din stânga râului Nistru. Pentru a consolida 
mesajul, s-a mediatizat o pretinsă „depunere a unei cereri 
oficiale la ONU privind recunoaşterea independenței 
Transnistriei”. Se încearcă rezolvarea conflictului în 
această zonă, într-un format 5+2 (Rusia, Ucraina, OSCE, 
UE şi SUA, plus Moldova şi Transnistria), dar, în urma 
repetatelor consultări privind reglementarea conflictului 
transnistrean, nu s-a ajuns la o concluzie finală. 

Evenimentele din Kosovo au determinat reacții din 
partea unor lideri maghiari şi în România. Astfel, liderii 
secui din Transilvania au declarat că proclamarea 
independenței provinciei Kosovo ar trebui să reprezinte un 
precedent care să grăbească obținerea autonomiei aşa- 
numitului „Ținut Secuiesc”. Ei au subliniat că nu militează 
pentru ruperea acestei regiuni de România şi că doresc ca 
în Parlamentul de la Bucureşti, secuilor să li se acorde 
dreptul la autodeterminare prin intermediul unei legi 
organice. 

În aceeaşi măsură, urmare a rezultatelor înregistrate la 
referendumurile organizate în repetate rânduri, care au 
arătat că populaţia rusofonă doreşte independența, 
regiunile separatiste georgiene Abhazia şi Osetia de Sud 
privesc şi ele cu interes evoluţia din Kosovo. Cele două 
regiuni s-au desprins de Georgia, începând cu 1989, 
profitând de disoluția Uniunii Sovietice. De-a lungul 
anilor, s-au opus guvernării georgiene la începutul anilor 
'90 şi, prin mai multe referendumuri, au cerut 
independenţa regiunii. Ca şi în Transnistria, Rusia are 
desfăşurate în această regiune trupe de menținere a păcii. 
Precedentul stabilit de Kosovo a ajutat la justificarea 
recunoaşterii pripite de către Moscova a Osetiei de Sud şi 
Abhaziei, după ce acestea s-au separat de Georgia. De 

remarcat este faptul că Rusia nu a aplicat aceeaşi 
procedură şi în alte zone din interiorul frontierelor sale, 
cum ar fi, de exemplu, în Cecenia. 

Azerbaidjanul are probleme cu enclava Nagorno- 
Karabah, unde confruntările între azeri şi etnicii armeni au 
început în 1988. Început ca un conflict între cele două 
etnii, el a evoluat până la nivelul ostilităților între forțele 
azere şi trupele armene. Deşi violențele au avut loc din 
1988 până în 1992, nici la ora actuală situația regiunii nu 
este clarificată: ea este de facto independentă, de drept a 
rămas parte a Azerbaidjanului, dar este controlată încă de 
forțele armene. UE a continuat să acorde sprijin politic 
pentru rezolvarea conflictului şi a informat părțile 
interesate că este pregătită să îşi sporească angajamentul în 
sprijinul procesului de soluționare, prin activități la fața 
locului. În ultima perioadă, procesul de pace din Nagorno- 
Karabah a intrat într-o etapă nouă, odată cu revigorarea 
negocierilor sprijinite prin reuniuni între preşedinţii 
Armeniei şi Azerbaidjanului, dar perspectivele de pace au 
rămas ambigue. 

Ideea unui Kurdistan mare, independent, este 
vehiculată de mulți ani de etnicii kurzi, iar recunoaşterea 
independenţei Kosovo le-a dat o nouă speranță. Răspân- 
diţi în nordul Irakului, Siria, Iran şi Turcia, ei se consideră 
cea mai mare minoritate din lume fără stat propriu. 
Dorinţa kurzilor din nordul Irakului de a-şi înființa 
propriul stat a tensionat la maximum relațiile cu Ankara. 
Mişcarea de gherilă a Partidului Muncitorilor din 
Kurdistan (PKK) conduce insurgenţa în această regiune 
din 1984, în violenţe murind până acum peste 40.000 de 
oameni. Potrivit Ankarei, tensiunile în interiorul 
comunităţii turce sunt alimentate de kurzii din Kurdistanul 


irakian, cei mai vocali statutului de 
independență. 

Precedentul Kosovo este fost folosit şi de regiunea 
semiautonomă Ţara Bascilor (nordul Spaniei), care solicită 
de peste 40 de ani independenţa, prin intermediul mişcării 
separatiste ETA. Deşi a fost semnat un armistițiu cu 
guvernul spaniol, ETA continuă să execute atentate, 
cerând suveranitate şi autodeterminare pentru Țara 
Bascilor, chiar dacă această se guvernează deja după 
propriile legi şi propriile instituţii. 

După cum am precizat mai sus, Sud-Estul Europei se 
confruntă cu numeroase probleme privind securitatea, iar 
amenințările devin din ce în ce mai complexe. Deşi au fost 
inițiate şi realizate acțiuni pentru crearea unei vecinătăți 
sigure şi prospere, au rămas încă foarte multe lucruri de 
făcut, printre care: 

- consolidarea parteneriatelor cu aliații tradiționali şi 
cu actorii emergenți pe scena internaţională, precum şi 
transpunerea acestor aspirații în acțiuni; 

- dezvoltarea economică durabilă şi valorificarea 
oportunităţilor de creştere a cooperării în mediul 
economic; 

- promovarea unei strategii pentru Sud-Estul Europei, 
care să genereze implicarea profundă şi coordonată atât a 
organizaţiilor europene cât şi euroatlantice în regiune. 


în obținerea 


! Consiliul European de la Copenhaga, 12-13 decembrie 2002, 
Concluziile  Preşedinţiei, http://Ue.Eu.Int/Uedocs/Cms_Data/ 
Docs/ Pressdata/En/Ec/73842.Pdf. 

E http://ec.europa.eu/world/enp/pdf/com03_104_en.pdf. 

* http:/Awww.sudestul-europei.ro/articol/94/bugetul-programului- 
„html. 

* Idem. 


PROPUNERI: 


Y Trebuie să se facă tot posibilul pentru realizarea unei implicări profunde şi 
coordonate, atât a organizaţiilor europene cât şi euroatlantice în regiune, 
astfel încât tensiunile din zona de Sud-Est a Europei să fie soluționate prin 
intermediul negocierilor şi nu prin mijloace militare, deşi această modalitate 
este deosebit de dificilă. 

